Man in kop geskiet toe hy gaan water haalParamedici op die toneel. Foto: Verskaf ŉ Man in sy 40’s is Donderdagaand in KwaZulu-Natal se Middelande in die kop geskiet toe hy gaan water haal het. Shawn Herbst, woordvoerder van Netcare 911, het gesê paramedici is teen 18:51 na die toneel langs Zeederburgweg (R103) in Merrivale ontbied. “Volgens inligting op die toneel het die man water gaan haal by ŉ kraan langs die pad toe hy in die kop geskiet is. Die man was reeds dood toe paramedici by die toneel opgedaag het,” het Herbst gesê. Die Mpophomeni-polisie was op die toneel en ondersoek die omstandighede rondom die voorval.